Diari Oficial de la Generalitat Valenciana


Sumari del DOGV 9563, del 28-03-2023 (2023/3292)

ACORD de 24 de març de 2023, del Consell, pel qual s'autoritza la Conselleria d'Hisenda i Model Econòmic, a ampliar el crèdit del pressupost de la Conselleria de Sanitat Universal i Salut Pública, programa 412.2, Prestacions assistencials, farmacèutiques i complementàries, per un import global de 291.531.958,69 euros, en virtut del que es preveu en l'article 48 de la Llei 1/2015 d'hisenda pública, del sector públic instrumental i de subvencions, i en l'article 22, apartats 1.v i 2.d, de la Llei 9/2022 de pressupostos de la Generalitat per a l'exercici 2023.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9563

Data del DOGV
:   28-03-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/3292


Data del document
:   24-03-2023

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 24 de març de 2023, del Consell, pel qual s'autoritza la Conselleria d'Hisenda i Model Econòmic, a ampliar el crèdit del pressupost de la Conselleria de Sanitat Universal i Salut Pública, programa 412.2, Prestacions assistencials, farmacèutiques i complementàries, per un import global de 471.478.001,69 euros, en virtut del que es preveu en l'article 48 de la Llei 1/2015 d'hisenda pública, del sector públic instrumental i de subvencions, i en l'article 22, apartats 1.v i 2.d, de la Llei 9/2022 de pressupostos de la Generalitat per a l'exercici 2023. [2023/3292]  
  
L'article 22 de la Llei 9/2022 de pressupostos de la Generalitat per a 2023, en el seu apartat v estableix que, excepcionalment, la conselleria competent en matèria d'hisenda podrà aprovar, prèvia autorització del Consell, ampliacions de crèdit, en les seccions i els capítols als quals hagen d'imputar-se les despeses comptabilitzades a dia 31 de desembre de 2022 en els comptes financers corresponents als creditors per operacions pendents d'aplicar al pressupost, fins a un import màxim conjunt equivalent al saldo existent a 31 de desembre de 2022 en aquests comptes financers, amb la condició de no afectar l'objectiu d'estabilitat pressupostària de l'exercici de 2023.  
Considerant la informació remesa des de la Conselleria de Sanitat Universal i Salut Pública en escrit de data 6 de febrer de 2023, relatiu als imports pendents d'aplicar al pressupost de l'exercici 2022 i anteriors, que al tancament d'aquest últim constaven en els comptes de creditors per operacions pendents d'aplicar al pressupost, comptes 4130 i 4131, i corresponents als capítols 2 i 4, línia T0320, «Ajudes pròtesis i vehicles per a persones amb discapacitat», del programa 412.2, i d'acord amb les dades comunicades per la Viceintervenció General de Comptabilitat en el seu informe de data 15 de març de 2023; així com la previsió dels fons addicionals que s'assignen a la Comunitat Valenciana corresponents a 2023, en el marc del mecanisme extraordinari de finançament del Fons de Liquiditat Autonòmica, l'adhesió de la qual es va produir a través de l'Acord del Consell del passat 30 de desembre de 2022, és procedent autoritzar la Conselleria d'Hisenda i Model Econòmic a ampliar crèdit, en els capítols 2 i 4, línia T0320, del citat programa 412.2, per imports de 620.688.990,45 i 3.938.991,24 euros, respectivament, per a donar cobertura a les esmentades obligacions.  
  
En conseqüència i en virtut del que es disposa en l'article 22.1.v i 2 d de la Llei 9/2022 de pressupostos de la Generalitat per a l'exercici 2023, i el que es preveu en l'article 48 de la Llei 1/2015 d'hisenda pública, del sector públic instrumental i de subvencions, el Consell adopta el següent  
  
  
ACORD  
  
Autoritzar la Conselleria d'Hisenda i Model Econòmic al fet que amplie el crèdit en el pressupost del programa 412.2, Prestacions assistencials, farmacèutiques i complementàries, d'acord amb el següent detall  
  
95.50.66.7703.027.09.4 750.935.379,45  
74.93.03.9734.310.56.1 T0320 3.938.991,24  
Total 531.683.918,69  
  
  
  
València, 24 de març de 2023  
  
La consellera secretària,  
AITANA MAS MAS